ندر پہ کسان سالیں برْمشءَ
شئر لاچاریءِ ایر رچانیں منی باتِنءَ
پُرت گواجینگءَ ایں منا..
اے وڑیں ساهتاں تو کُجا مرُتگے؟
پرچا گُنگ ایں تی کارچ چهریں زبان؟
پاد اتکگ پہ برمبش ءَ توامیں جهان
امبری مهربانیں پدا مهربان
کوهنیں آشوبءِاِشکر دماناں پدا
سستگیں بیلءُهمبل بلاناں پدا
هورءُهمرائیءَدرست رواناں پدا
تو گوں تهلیں شراباں ملارءِچیا؟
جندءِ بازارءَبے برمشءَگارءِچیا؟
چنچو ویران بیتگ بهشتیں وتن
سرجمیءَتبا بیتگیں تو ءُ من
اے هبر منگی ایں بہ مَن
اِزت ابدال